**Felhívás**

**„a Magyar Táncművészeti Egyetem tehetségkövete”**

**pályázatra**

A Magyar Táncművészeti Egyetemért Alapítvány – az Alapító Okirat IV. 2.1. pont *g)* alpontja szerinti célja értelmében – elkötelezett a tehetséggondozás és a táncművészeti kiválóság egyetemi kibontakoztatása iránt, ezért a 20/2023. (04.25.) számú kuratóriumi határozatával ösztöndíjat hirdetett meg a „Magyar Táncművészeti Egyetem tehetségkövete” címmel.

***Pályázói kör***

Pályázatot nyújthat be a Magyar Táncművészeti Egyetem (a továbbiakban: Egyetem) valamennyi

1. aktív hallgatói jogviszonnyal és
2. legalább egy lezárt tanévvel rendelkező,
3. táncművész szakos hallgatója,
4. akinek a tanulmányai befejezéséig legalább egy tanév hátra van, továbbá a 2023/2024. tanévben hallgatói jogviszonyban fog állni az Egyetemmel.

***A tehetségkövet kötelezettségei***

A tehetségkövet vállalja, hogy az ösztöndíjas időszak alatt, a kötelező egyetemi tanulmányok mellett

1. szakmai továbbképzésen vesz részt vagy hazai, illetve nemzetközi versenyen méretteti meg magát,
2. tehetségével és nyilatkozataival öregbíti az Egyetem hírnevét,
3. az Egyetem honlapján, kiadványaiban, kiemelt rendezvényein és beiskolázási programjain népszerűsíti az Egyetemet.

***Az ösztöndíj***

A Magyar Táncművészeti Egyetem tehetségkövete cím a 2023. évre szól. Az ösztöndíj egyszeri, legfeljebb 1.000.000 Ft juttatás, amelyben 1 fő hallgató részesül.

***A pályázathoz csatolandó dokumentumok***

1. pályázati űrlap (letölthető),
2. hallgatói jogviszony-igazolás,
3. az évfolyamvezető, mester ajánlása.

***A pályázat benyújtása***

A pályázatokat a Magyar Táncművészeti Egyetemért Alapítvány titkárságára kell eljuttatni, kizárólag a Magyar Postán keresztül az alábbi címre:

Magyar Táncművészeti Egyetemért Alapítvány

1145 Budapest, Columbus u. 87-89.

A borítékon fel kell tüntetni: „MTE Tehetségkövete 2023. pályázat"

A pályázatok beérkezési határideje: 2023. június 2.

Az eljárás során hiánypótlásra nincs lehetőség!

A pályázati űrlapot számítógéppel kell kitölteni, azt kinyomtatni és aláírni. Kézírással kitöltött pályázati anyagot a döntéshozó nem fogad el!

***A pályázat értékelése***

A pályázatok alapján a Magyar Táncművészeti Egyetem tehetségköveti cím és az ösztöndíj odaítéléséről a Magyar Táncművészeti Egyetemért Alapítvány kuratóriuma dönt, amellyel szemben jogorvoslatnak nincs helye.

Kelt: Budapest, 2023. április 25.

 **Kiss János Antal**

*kuratóriumi elnök*

*Magyar Táncművészeti Egyetemért Alapítvány*